钦定古今图书集成/明伦汇编/交谊典/第047卷 > 《寄夏思道惠示缣帛》释如璧
## 钦定古今图书集成/明伦汇编/交谊典/第047卷 > 《寄夏思道惠示缣帛》释如璧

忆昔南方木叶下，祝融逗遛不退舍。闾阎未简卒岁
材，明月满门自宜夜。而今身在天中央，日月寒暑遵
故常。西风今日我为政，冥冥尘沙何可当。浮云倚势
不解事，浓阴数日酿秋思。卧病但作仲卿泣，载酒谁
问子云字。故人千里知我寒，书来遗我帛数端。拣丝
织作经纬称，长细广幅尺度宽。染人暴练勿设色，衣
被，皎皎识君德。